SET50 ยังทรงตัว ลุ้นตลาดเลือกทางปลายธงกรอบ 3 เหลี่ยม
แนะนำ Trading ในกรอบสามเหลี่ยมที่ระดับ 1,085-1,095 จุด โดย Stop Loss เมื่อหลุดกรอบมากกว่า 5 จุด
8 ธ.ค. 2560

กลยุทธ์การลงทุน SET50 (S50U17)
Outright Trading: แนะนำ Trading ในกรอบสามเหลี่ยมที่ระดับ 1,085-1,095 จุด โดย Stop Loss เมื่อหลุดกรอบมากกว่า 5 จุด
มุมมองด้านเทคนิค: แกว่งในกรอบสามเหลี่ยม!!!
เมื่อวานนี้ S50Z17 แกว่งทรงตัวตลอดทั้งวัน โดยกราฟ 120 นาที เราพบว่ากรอบ Bollinger Band บีบแคบลงกว่าเดิม ทำให้ภาพเทคนิควันนี้ยังคงมองเหมือนเดิมว่า S50Z17 จะแกว่งในกรอบสามเหลี่ยมที่ระดับ 1,085-1,095 จุด บวกกับ Indicator ส่วนใหญ่ทั้ง MACD หรือ RSI ยังไม่สามารถบ่งชี้ถึงเทรนด์และโมเมนตัมในระยะสั้นได้ อย่างไรก็ดีดัชนีมีโอกาสหลุดกรอบสามเหลี่ยมซึ่งจะเป็นการบ่งชี้ถึงแนวโน้มราคาในสัปดาห์หน้า โดยหาก S50Z17 หลุดกรอบล่างของสามเหลี่ยมที่ระดับ 1,085 จุดจะทำให้เกิด Sell Signal กดดันให้ดัชนีมีโอกาสลงไปทดสอบแนวรับที่ระดับ 1,068 จุด ในทางกลับกันหากทะลุ 1,095 จุดจะทำให้เกิด Buy Signal ผลักดันให้ดัชนีมีโอกาสขึ้นไปทดสอบแนวต้านที่ระดับ 1,110 จุด
มุมมองทางทฤษฎี: ตลาดมองดัชนีไม่ไปไหน!!!
เมื่อวานนี้ S50Z17 และ Spot ปิดใกล้เคียงกับวันก่อนหน้า ส่งผลให้ Basis ทรงตัวจากวันก่อนหน้า โดยปัจจุบันอยู่ที่ระดับ -0.09 จุด คงใกล้กับ Theory Basis ที่ -0.25 จุด สะท้อนระยะกลาง (1 เดือน) ตลาดมีมุมมองเป็นกลางต่อ SET50 Index ส่วน Calendar Spread (S50H18-S50Z17) ลดลง 0.50 จุด จากวันก่อนหน้า โดยปัจจุบันอยู่ที่ระดับ -1.40 จุด ยังคงมากกว่า Theory Spread ที่ -2.90 จุด
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
